Σαμπέρ Κελιφά

Ο Σαμπέρ Κελιφά (γεννημένος στις 14 Οκτωβρίου 1986) είναι Τυνήσιος διεθνής ποδοσφαιριστής ο οποίος αγωνίζεται ως επιθετικός για λογαριασμό της γαλλικής Εβιάν-Τονόν-Γκαγιάρ.

 Καριέρα 
Γεννημένος στο Γκαμπές, ο Κελιφά έχει αγωνιστεί για τις Σταντ Γκαμπεζιάν, Εσπεράνς και ΚΣ Χαμάμ-Λιφ. Κατά την διάρκεια της σεζόν 2010-11, ο Κελιφά μέτρησε συνολικά δέκα συμμετοχές με την Εσπεράνς στο πρωτάθλημα, ξεκινώντας ως βασικός σε οχτώ αναμετρήσεις και πετυχαίνοντας ένα τέρμα στην πορεία της ομάδας του για την κατάκτηση του 24ου εθνικού της τίτλου.http://news.bbc.co.uk/sport2/hi/football/14109438.stm

Τον Ιανουάριο του 2011, η Εσπεράνς συμφώνησε να αφήσει τον Κελιφά να μεταγραφεί στην ομάδα της γαλλικής Λιγκ 2 Εβιάν, με ελεύθερη μεταγραφή με το τέλος της σεζόν στην Λιγκ Προφεσιονέλ 1 (Τυνησία) τον Ιούλιο. Στις 10 Αυγούστου 2011, ο Κελιφά τελικώς ολοκλήρωσε την μεταγραφή του στην νεοπροβιβασθείσα στην Λιγκ 1 ομάδα της Εβιάν.http://www.soccerway.com/players/saber-khalifa/53317/ Στις 14 Αυγούστου 2011, πραγματοποίησε το ντεμπούτο του με την νέα του ομάδα και πέτυχε το πρώτο του τέρμα στην αναμέτρηση απέναντι στην Νις, με τελικό αποτέλεσμα την νίκη του συλλόγου του με σκορ 1-0. Το τέρμα αυτό εξασφάλισε στην Εβιάν την πρώτη νίκη της ιστορίας της στην Λιγκ 1 και διατήρησε, ταυτόχρονα, το αήττητό της από την προηγούμενη σεζόν. Στις 6 Οκτωβρίου 2012, ο Κελιφά πέτυχε τρία τέρματα στην εκτός έδρας αναμέτρηση της ομάδας του απέναντι στην κάτοχο του τίτλου του πρωταθλητή Γαλλίας, Μονπελιέ ΣΚ με τελικό σκορ 3-2.

 Διεθνής καριέρα 

Πραγματοποίησε το διεθνές ντεμπούτο του με την Τυνησία στις 17 Νοεμβρίου 2010 σε έναν προκριματικό αγώνα για το Κύπελλο Εθνών Αφρικής του 2012 απέναντι στην Μποτσουάνα.http://www.transfermarkt.co.uk/en/saber-khelifa/profil/spieler_69101.html Μπήκε ως αλλαγή στον αγωνιστικό χώρο στο 78ο λεπτό της αναμέτρησης στην θέση του Αχμέντ Ακαϊσί, χωρίς όμως να καταφέρει να βοηθήσει την ομάδα του να γλιτώσει την ήττα με σκορ 1-0.http://www.transfermarkt.co.uk/en/botswana_tunisiaspielbericht/index/spielbericht_1058100.html

 Διακρίσεις 
 Λιγκ Προφεσιονέλ 1 (Τυνησία): 2010-11

 Παραπομπές 

Κατηγορία:Τυνήσιοι ποδοσφαιριστές
Κατηγορία:Ποδοσφαιριστές Εθνικής Τυνησίας
Κατηγορία:Ποδοσφαιριστές Εσπεράνς Σπορτίβ ντε Τυνίς
Κατηγορία:Ποδοσφαιριστές Εβιάν-Τονόν-Γκαγιάρ
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Σταντ Γκαμπεζιάν
Κατηγορία:Ποδοσφαιριστές Κλαμπ Σπορτίφ ντε Χαμάμ-Λιφ
Κατηγορία:Ποδοσφαιριστές Αλ Αχλί ΣΚ Βεγγάζη
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Λιγκ 1 Τυνησίας